Document ID: /roh_data/filtered/fineweb-2-filterrobots_roh.jsonl.gz/54156

La Società Chasa Jaura Val Müstair es proprietaria da la Chasa Jaura a Valchava ed es respunsabla pel mantegnimaint da l'edifizi. Quista lezcha es fich pretensiusa ed in reguard a la substanza istorica e protetta eir colliada cun cuosts considerabels.
Dal rest elavura la società minch'on ün program cultural, chi vain preschantà dürant ils mais da stà. Cun quella sporta vulain accumplir il giavüsch dal promotur Tista Murk, chi vezzaiva il scopo da la Chasa Jaura eir in sia funcziun sco plattafuorma culturala in cumbinaziun cun ün museum local.
La società es buna d'accumplir quistas lezchas be grazia a l'agüd da fundaziuns ed instituziuns.
Nus ingrazchain fich a las seguaintas instituziuns e persunas pel sustegn generus:
Cordial grazcha fich
Pel on da giubileum da 50 ons vain nus collavurà cul Parc da natüra Biosfera Val Müstair vi dal proget
Senda da las linguas – Sprachenweg
Nus sperain cha la gita proponüda pissera per indigens e giasts per scuvertas e per ün divertimaint special.